EkBass/fiwiki-20250220-pages-articles huggingface dataset:
Siaminlahti

Siaminlahti eli Thaimaanlahti rajautuu Etelä-Kiinan mereen, joka on Tyynenmeren osa. Lahtea reunustavat Kambodža, Thaimaa ja Vietnam. Lahden pohjoiskärki on Bangkokinlahti, johon Bangkokin lähellä laskee Chao Phraya -joki. Siaminlahden leveys on noin 500–560 ja pituus 725 kilometriä. Merialueen pinta-ala on noin 320 000 km². Lahden etelärajan muodostaa linja, joka kulkee Etelä-Vietnamissa Mekong-joen suun eteläpuolella sijaitsevasta Bai Bungin niemestä Kota Barun kaupunkiin Malesian rannikolle. Viimeisen jääkauden keskivaiheilla Siaminlahtea ei ollut, koska merenpinta oli niin matalalla, että alue kuului Chao Phrayan jokilaaksoon. == Maantiede == Siaminlahti on melko matala: sen keskisyvyys on 58 metriä, ja syvin kohta on 85 metriä. Siksi vesi vaihtuu hitaasti, ja jokien voimakas virtaus aiheuttaa sen, että lahden suolapitoisuus on pieni, 3,05–3,25 %, ja se on hyvin sedimenttipitoinen. Lahteen virtaa suolapitoisempaa (3,4 %) vettä Etelä-Kiinan merestä vain syvemmissä kohdissa. Suolaisempaa vettä on ainoastaan keskussyvänteessä, jonka syvyys on yli 50 m. Siaminlahden tärkeimmät joet laskevat Bangkokinlahti: Chao Phraya ja sen sivuhaara Tha Chin joki, Mae Klong ja Bang Pakong. Lisäksi vähäisempi Thaimaan Tapijoki laskee Siaminlahden lounaisosassa olevaan Bandoninlahteen. Veden trooppisen lämpötilan vuoksi Siaminlahdessa on runsaasti koralliriuttoja ja siten useita sukelluskeskuksia. Matkailijat suosivat erityisesti Ko Samuin saarta Surat Thanin maakunnassa ja Pattayaa Chonburin maakunnassa, kun taas Ko Tao on sukellusmatkailijoiden suosiossa. === Luonnonvarat === Lahdessa on öljyä ja maakaasua Thaimaan ja Kambodžan aluevesillä. Kalastus on merkittävä elinkeino, mutta lahden ekosysteemi on kärsinyt saasteista ja kalasto ylikalastuksesta. == Aluekiista == Malesialla, Thaimaalla ja Vietnamilla on Siaminlahden alueella aluekiistoja. Malesia ja Thaimaa ovat päättäneet yhdessä kehittää kiisteltyä aluetta. == Lähteet == Luokka:Tyynenmeren lahdet Luokka:Thaimaan maantiede Luokka:Kambodžan maantiede Luokka:Vietnamin maantiede Luokka:Seulonnan keskeiset artikkelit
Kalle Siira

Kalle Siira on suomalainen yrittäjä ja konsultti, joka on erikoistunut organisaation konflikteihin ja viestintään. Hän on toiminut aiemmin myös MTV3-kanavan urheilu- ja uutistoimittajana. Siira avioitui syyskuussa 2006 MTV3-kanavan toimittajan Kirsi Alm-Siiran kanssa, mutta he ilmoittivat tammikuussa 2021 eroavansa. == Lähteet == * Constra Group Oy * Helsingin Sanomien vieraskynä: Konfliktinhallintaa työpaikoillekin * Kirsi Alm piti sukunimensä === Viitteet === Luokka:Suomalaiset yrittäjät Luokka:Elävät henkilöt Luokka:Syntymävuosi puuttuu
Günther Niethammer

Günther Niethammer (28. syyskuuta 1908 Waldheim, Saksa – 14. tammikuuta 1974 Morenhoven) oli saksalainen lintutieteilijä. Niethammer aloitti eläintieteen opinnot Tübingenissä ja jatkoi niitä Leipzigissa 1929–1932. Hänen väitöskirjansa vuonna 1933 käsitteli lintujen anatomiaa ja histologiaa. Hän työskenteli sittemmin sekä Berliinin, Bonnin että Wienin museoissa. Hän kirjoitti yhdessä Erwin Stresemannin kanssa kolmiosaisen Handbuches der deutschen Vogelkunde 1937–1942. Yhdessä Urs N. Glutz von Blotzheimin ja Kurt M. Bauerin kanssa Niethammer kirjoitti lintutieteen perusteoksiin kuuluvan 14-osaisen teoksen Handbuch der Vögel Mitteleuropas (1966–). 1937 Niethammer liittyi SS-joukkoihin ja 1940 Waffen-SS-joukkoihin yleten Obersturmführeriksi. Hän palveli Auschwitzissa 1940–1942 ja kirjoitti 1942 artikkelin alueen linnustosta Beobachtungen über die Vogelwelt von Auschwitz. Niethammer sai professorin viran Bonnista 1957. Hän oli Saksan lintutieteellisen yhdistyksen (Deutschen Ornithologen-Gesellschaft) puheenjohtaja 1968–1973. Niethammer nimesi linnuista muun muassa kauluskiitäjän (Streptoprocne zonaris) alalajin kuenzeli.ITIS == Lähteet == Luokka:Saksalaiset ornitologit Luokka:Vuonna 1908 syntyneet Luokka:Vuonna 1974 kuolleet
Kaunis Sabrina

Kaunis Sabrina (Sabrina) on Billy Wilderin romanttinen komedia vuodelta 1954. Sen pääosissa näyttelevät Audrey Hepburn, Humphrey Bogart ja William Holden. Elokuva toi Edith Headille Oscarin parhaasta puvustuksesta. Elokuvasta on tehty vuonna 1995 uudelleenfilmatisointi Sabrina. == Juoni == Nuori Sabrina (Hepburn) on vauraan amerikkalaisen Larrabeen perheen brittiläisen autonkuljettajan tytär. Hän haaveilee perheen playboy-pojasta Davidistä (Holden), jolla on myös vakavampi bisnesorientoitunut isoveli Linus (Bogart). Sabrina kouluttautuu kokiksi Pariisin hienossa ravintolakoulussa ja palaa kotiin tyylikkäänä ladynä, johon David heti ihastuu. Luokkarajat rikkova romanssi uhkaa romuttaa Davidille kaavaillun avioliiton toisen teollisuussuvun tyttären kanssa. Linus ryhtyy juonikkaisiin vastatoimiin, mutta huomaa lopulta kilpailevansa Sabrinan suosiosta veljensä kanssa. == Näyttelijät == == Tuotanto == Elokuvassa toistuvia romanttisia musiikkiteemoja ovat Richard Rodgersin ja Lorenz Hartin sävelmä ”Isn't It Romantic?” sekä Louiguyn säveltämä ja Edith Piafin sanoittama La Vie en rose. == Vastaanotto == Kaunis Sabrina sai kuusi Oscar-ehdokkuutta, joista Edith Head palkittiin parhaasta puvustuksesta.Haku 'Sabrina', Academy Awards Database, viitattu 2.3.2023. Mikael Fränti kirjoitti Helsingin Sanomissa elokuvan televisioesityksen alla vuonna 1989, että Kaunis Sabrina on mielenkiintoisempi elämänmuodon peilinä kuin romanttisena tuhkimotarinana. Se kertoo piireistä, joissa raha ja liikevoitto määrittelevät avioliiton. Hän näki Wilderin tavoittelevan elokuvassa oppi-isänsä Ernst Lubitschin tyyliä. == Lähteet == == Aiheesta muualla == * * Luokka:Vuoden 1954 yhdysvaltalaiset elokuvat Luokka:Yhdysvaltalaiset romanttiset komediat Luokka:Billy Wilderin ohjaamat elokuvat Luokka:Parhaan puvustuksen Oscar-palkinnon saaneet elokuvat Luokka:Golden Globe -palkitut elokuvat
HAT-P-11b

{{Eksoplaneetta | nimi = HAT-P-11b | kuva = Exoplanet Comparison HAT-P-11 b.png | kuvateksti = HAT-P-11b:n (harmaalla) koko verrattuna Neptunukseen. | kuvakoko = | löytäjät = Gaspar Bakos et al. | löytöpäivä = 2009 | löytötapa = Ylikulkumenetelmä | tähden nimi = HAT-P-11 | isoakselin puolikas = 0,053 ± 0,0008 | eksentrisyys = 0,198 ± 0,046 | kiertoaika = 4,8878 ± 4e-06 | kiertoaika vuotta = | inklinaatio = 88,5 ± 0,6 | peri pituus = | peri aika = | massa = 0,081 ± 0,009 | massa maa = 25,8 ± 2,9 | säde = 0,452 ± 0,02 | säde maa = | tiheys = 1,33 ± 0,20 | lämpötila = 878 ± 15 | putoamiskiihtyvyys = }} HAT-P-11b on pieni, vain noin 25 Maan massainen eksoplaneetta ja ensimmäinen ylikulkumenetelmällä koskaan löydetty kuumien neptunusten luokkaan kuuluva planeetta. Löytö julkaistiin 3. tammikuuta 2009. HAT-P-11b kiertää 38 parsekin etäisyydellä sijaitsevaa spektriluokan K4 kääpiötähteä HAT-P-11 kiertoajan ollessa vajaa viisi Maan vuorokautta. Planeetan löysi unkarilainen HATNet-projekti, joka käyttää planeettojen etsimiseen kuutta täysautomaattista teleskooppia. Kulkiessaan keskustähtensä editse planeetta aiheuttaa 4,2 millimagnitudin suuruisen himmentymän. Tämä on toistaiseksi himmein koskaan planeetan löytymiseen johtanut ylikulku. Planeetan rata on melko eksentrinen (e = 0.2). Planeetta aiheuttaa keskustähteen noin 11m/s suuruisen huojunnan, mutta tähden aktiivisen kromosfäärin vuoksi sitä on hyvin vaikea havaita säteisnopeusmittauksin. == Lähteet == Luokka:Eksoplaneetat Luokka:Jättiläisplaneetat Luokka:Kuumat neptunukset
Home Insurance Building

pienoiskuva|Home Insurance Building Home Insurance Buiding oli vuonna 1885 rakennettu Chicagossa Yhdysvalloissa sijainnut rakennus. Se oli maailman ensimmäinen rakennus, josta käytettiin nimitystä pilvenpiirtäjä. Rakennuksessa oli kymmenen kerrosta ja se oli 42 metriä korkea vuoteen 1891 asti, jolloin siihen lisättiin kaksi kerrosta. Korotuksen jälkeen rakennus oli 55 metriä korkea. Home Insurance Buildingin suunnitteli ja rakennutti yksi Chicagon koulukunnan perustajista, William LeBaron Jenney. Rakennuksen takaseinät olivat muurattuja kantavia seiniä ja kadunpuoleisiin seiniin oli muurattu terästä, joka vahvisti seinää ja mahdollisti siten suurempien aukkojen jättämisen ikkunoita varten. Ikkunat asennettiin syvennyksiin ja se sai rakennuksen vaikuttamaan korkealta. Ulkopinta rapattiin paloturvallisuuden lisäämiseksi. Home Insurance Building oli ensimmäinen rakennus, joka oli tuettu sekä sisä- että ulkopuolelta. Rakennus purettiin vuonna 1931 ja sen tilalle rakennettiin LaSalle Bank Building. == Lähteet == *Emporis.com === Viitteet === Luokka:Chicagon pilvenpiirtäjät Luokka:Chicagon entiset rakennukset ja rakennelmat
Urs N. Glutz von Blotzheim

Urs Noël Glutz von Blotzheim (18. joulukuuta 1932) on sveitsiläinen eläintieteilijä. Glutz von Blotzheim on Bernin yliopiston emeritusprofessori ja asuu Schwyzissä. Hän kirjoitti yhdessä Günther Niethammerin ja Kurt M. Bauerin kanssa lintutieteen suurteoksen, 14-osaisen Handbuch der Vögel Mitteleuropas (1966–). 1960-luvulla hän kirjoitti teoksen Die Brutvögel der Schweiz. Luokka:Sveitsiläiset eläintieteilijät Luokka:Sveitsiläiset ornitologit Luokka:Vuonna 1932 syntyneet Luokka:Elävät henkilöt
Melkola

Melkola on kylä Vaskiolla, Luoteis-Salossa. Melkolan keskusalue sijaitsee Pitkäojantien varrella Halikonjoen laaksossa, mutta suuri kyläalue jatkuu luoteeseen aina Kumioon saakka. Valtaosa Melkolasta on mäkistä metsämaata ja suota. Suurimmat tilat ovat Melkola ja Saarimäki kylän eteläosassa ja luoteessa Kannisto. Melkolan etelä- ja pohjoisosat ovat suhteellisen tasaista viljelysmaata. Kylän etelärajana on Halikonjokeen laskeva Alustaoja syvässä uomassaan. Melkolasta on löydetty kivikautinen asuinpaikka. Itse kyläkin on ollut jo kauan asutettuna, sillä se on luokiteltu verokirjoissa vanhimman asutuksen kantakyliin. Isojako toteutettiin vuosina 1780–1781, mutta sillä ei ollut vaikutusta kylän rakenteeseen, sillä kylässä oli vain Melkolan kantatila sekä pari torppaa. Välillä Melkola on toiminut Wiurilan kartanon ulkotilana. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
John Haugland

John Didrik Haugland (s. 23. syyskuuta 1946 Stavanger, Norja) on entinen ralliautoilija. Erityisen hyvin hänet tunnetaan toiminnastaan Škodan tehdaskuljettajana 1970-luvulla. Haugland aloitti uransa vuonna 1965 ja saavutti uransa aikana yli 100 luokkavoittoa. Hän kilpaili kaikkiaan 27 kaudella, joista neljällä sijoittui kymmenen parhaan joukkoon. Haugland tuli tunnetuksi ennen kaikkea menestyksestään Škoda 130RS:n kuljettajana. Ralliuransa jälkeen Haugland on ollut mukana ralliautojen kehitystyössä sekä kouluttamassa nuoria kuljettajia. Hänen oppilainaan ovat olleet muun muassa Petter Solberg, Richard Burns ja Alister McRae. == Lähteet == == Aiheesta muualla == * John Hauglandin kotisivut Luokka:Norjalaiset ralliautoilijat Luokka:Vuonna 1946 syntyneet Luokka:Elävät henkilöt
HMS Gloucester (62)

HMS Gloucester (viirinumero 62) oli Britannian kuninkaallisen laivaston Gloucester-luokan kevyt risteilijä. == Valmistus == Alus tilattiin Devonportin telakalla, missä köli laskettiin 22. helmikuuta 1936. Alus laskettiin vesille 19. lokakuuta 1937 ja valmistui 31. tammikuuta 1939. ==Palvelus== Valmistuttuaan Gloucester määrättiin Itä-Intian vesille, jossa se oli 4. risteilijäviirikön lippulaivana toisen maailmansodan alkamiseen. Sodan sytyttyä alus siirrettiin Intian Valtamerelle ja joulukuussa Simonstowniin Etelä-Afrikkaan Force I:hin, jonka tehtävänä oli estää saksalaisten kaapparien toiminta. Tässä tehtävässä ei aluksella ollut taistelutoimintaa.Whitley s. 109 ===Välimeri=== Toukokuussa 1940 alus liitettiin 7. risteilijäviirikköön vara- amiraali Andrew Cunninghamin Välimeren laivastoon. Se suojasi 28. kesäkuuta Maltan saattuetta, kun se sai käskyn osallistua kolmesta italialaisesta hävittäjästä kootun huoltosaattueen pysäyttämiseen (Espero-saattue). Aleksandriasta Maltalle matkaavaa saattuetta suojatessaan alus joutui 7. heinäkuuta Italian ilmavoimien pommikoneiden hyökkäykseen. Aluksen komentosiltaan osui, jolloin aluksella kaatuivat kapteeni F. R. Garside (CBE), komentaja J. R. D'Aeth, komentajakapteenit Churchill ja Lindsay sekä 14 muuta miehistönjäsentä. Vaurioiden vuoksi alusta ei enää kyetty ohjaamaan sillalta ja aluksen ohjattavuus palasi vasta, kun komentajakapteeni Reginald P. Tanner otti käyttöön perän ruorihuoneen. Alus kuitenkin kykeni pysymään saattueen mukana ja osallistui 9. heinäkuuta Calabrian taisteluun, jonka jälkeen osasto liittyi Maltalla olleisiin saattueisiin ja palasi 13. heinäkuuta Aleksandriaan. Välimerellä alus osallistui myös operaatioihin itäisellä Välimerellä sekä Aegean merellä vuoden 1940 loppuun mennessä. Operaatio Excessiin kuuluvien Maltan saattueita suojatessaan 11. tammikuuta 1941 alukseen osui pommi, joka ei kuitenkaan räjähtänyt. Maaliskuussa alus osallistui Matapanin taisteluun ja Afrikan rannikon kohteiden tulittamiseen useita kertoja huhtikuussa. Alukseen osui uudelleen lentopommi Maltalla 30. huhtikuuta, mutta vauriot eivät olleet pahoja. pienoiskuva|HMS Gloucester uppoaa 22. toukokuuta 1941 Gloucester osallistui Kreetan taisteluun. Ollessaan HMS Fijin kanssa suorittamassa tehtävää alus joutui 22. toukokuuta 1941 ilmahyökkäykseen. kun Saksan ilmavoimien syöksypommitusrykmentti 2:n (St.G 2) Junkers Ju-87B Stukat sekä I ja II/LG 1:n (Kevyt lentorykmentti) Junkers Ju-88 koneet Elefsínan kentältä hyökkäsivät.Kay ja Smith s. 193 ja 202 Pommituksessa siihen osui neljä pommia ja kolme pommia osui aluksen lähistölle. Alus jouduttiin hylkäämään ja se upposi pian sen jälkeen. Aluksen upotessa hukkui 722 miestä 807 hengen miehistöstä. ==Lähteet== * * ===Viitteet=== Luokka:Town- luokan risteilijät (1936) Luokka:Devonportissa valmistetut alukset Luokka:Yhdistyneen kuningaskunnan toisen maailmansodan risteilijät
Hi Line Subdivision

Hi Line Subdivision, myös Hi Line Route, on BNSF Railwayn omistama, ylläpitämä ja operoima rautatieosuus Montanan osavaltiossa Yhdysvalloissa. Rataosuus alkaa Havren kaupungin länsipuolella sijaitsevasta Pacific Junctionista, ja jatkuu Shelbyn, Cut Bankin, Glacier Parkin, Essexin ja Beltonin kautta Whitefishin kaupunkiin. Alun perin rataosan rakensi Great Northern Railway, ja sen rakennustyöt aloitettiin 1. elokuuta 1890. Rataosan pituus on 403 kilometriä, ja se ylittää Kalliovuoret 1 529,5 metrin korkeudella merenpinnasta. Hi Line Subdivision on tunnettu jylhistä maisemistaan. Sen korkein kohta sijaitsee Marias Pass -nimisessä solassa. Rataosuus Shelbystä Whitefishiin valittiin myös yhdeksi kuudesta Microsoft Train Simulator -tietokonesimulaattorin mukana toimitettavista reiteistä. Rataosuus on pääasiassa tavaraliikenteen käytössä, ja se on osa BNSF Railwayn Chicagon ja Seattle sekä Vancouverin välistä päärataa. Tavaraliikenne radalla on erittäin vilkasta. Henkilöjunia liikennöi kansallinen henkilöliikenneyhtiö Amtrak, ja intercityjuna Empire Builder liikennöi rataosalla kerran päivässä kumpaankin suuntaan. ==Lähteet== Luokka:BNSF Railway Luokka:Montanan liikenne Luokka:Yhdysvaltain rataverkko
Numerus

Numerus oli sotilasyksiköistä käytetty nimitys Rooman valtakunnan armeijassa. Nimi numerus tarkoitti vain "yksikköä", ja niillä ei ollut legioonien tapaan standardoitua organisaatiota. Numerus-joukkoja alettiin perustaa Trajanuksen tai Hadrianuksen aikana rajavyöhykkeille. Nimeä numerus käytettiin jo aikaisemmin. Esimerkiksi Caesar käyttää sitä kuvaamaan "joukkoa sotilaita". Toisella vuosisadalla perustettiin rajavyöhykkeille numerus-joukkoja. Esimerkiksi Germaniassa oli useita numeri Brittonum, joiden sotilaat tulivat eri heimoista Brittein saarilta. Numerus-joukkojen nimet oli usein annettu sotilaiden kotipaikan ja nykyisen sijoituspaikan mukaan. Esimerkiksi Numerus Palmyrenorum Porolissensium oli yksikkö, jonka sotilaat olivat kotoisin Palmyrasta ja joka oli sijoitettu Porolissumiin Daciaan. Joidenkin numerusten alkuperä saattoi olla tilapäisissä joukoissa, jotka olivat ottaneet osaa johonkin sotaan. Numerukset vaihtelivat kooltaan ja ne organisoitiin tehtävän mukaan. Eräs numerus oli kooltaan yli 1000 miestä. Numerusta johti yleensä kenturio, tuolloin he saivat tilapäisen tittelin nimeltä praepositus. Joskus numeruksen johtaja sai tittelin curator. Kolmannella vuosisadalla numeruksia johti yleensä prefekti tai tribuuni. == Lähteet == * Luokka:Rooman sotahistoria Luokka:Historialliset joukkotyypit
Bill Cobbs

William Fransisco ”Bill” Cobbs (16. kesäkuuta 1934 Cleveland, Ohio, Yhdysvallat – 25. kesäkuuta 2024, Riverside, Kalifornia, Yhdysvallathttps://www.is.fi/viihde/art-2000010525929.html) oli yhdysvaltalainen näyttelijä. Hänet tunnettiin muun muassa elokuvista Bird (1988), Bodyguard (1992) ja The Final Patient (2005) sekä televisiosarjoista The Drew Carey Show, Kunnian miehet, 10-8: Officers on Duty, C.S.I., NYPD Blue, Mullan alla, Muukalaiset, Äärirajoilla, Teho-osasto, Kauas pois, Kate ja Allie ja October Road. == Palkinnot == * Richard Kind Dramatic Award (2006) == Yksityiselämä == Bill Cobbs syntyi ja kasvoi Clevelandissa, Ohiossa. Amatöörinäyttelijänä hän aloitti kaupungin Karamu House Theatherissa Ossie Davisin näytelmässä Purlie Victorius. Cobbs oli teknikkona ilmavoimissa kahdeksan vuotta, hän työskenteli myös IBM:llä. Vuonna 1970 35-vuotias Cobbs muutti New Yorkiin saadakseen töitä näyttelijänä. Vapaa-aikanaan Cobbs harrasti musiikkia, lukemista, rumpujen soittoa ja golfia. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1934 syntyneet Luokka:Vuonna 2024 kuolleet
RMS Majestic (1914)

RMS Majestic oli Hampurissa vuonna 1922 valmistunut linjalaiva. Ensimmäinen sille annettu nimi oli SS Bismarck. ==Rakentaminen== Hamburg America Line tilasi Bismarckin Blohm & Vossin Hampurin telakalta, missä köli laskettiin 1913 telakkanumerolla 214. Alus laskettiin vesille 20. kesäkuuta 1914 kumminaan kansleri Bismarckin lapsenlapsi, kreivitär Hannah von Bismarck. Vain viikkoja vesillelaskun jälkeen syttynyt ensimmäinen maailmansota keskeytti aluksen rakennustyöt. Aluksen maatessa telakalla osa sen messinki- ja kupariosista käytettiin muihin tarpeisiin.Kerbrech, Richard de s. 195 Saksa allekirjoitti 28. kesäkuuta 1919 Versaillesin sopimuksen, johon liittyvän sotakorvaussopimuksen mukaan Bismarck ja Imperator luovutettaisiin Englantiin korvauksena Britannicin ja Lusitanian tuhoamisesta. Aluksen rakennustyötä jatkettiin Harland and Wolffin telakan valvonnassa. Sen valmistumista viivästytti 5. lokakuuta 1920 aluksella syttynyt tulipalo, jota aluksi epäiltiin telakkatyöläisten tahallaan sytyttämäksi. Epäilysten hälventämiseksi telakan 1 200 työntekijää saattoivat aluksen valmiiksi ennätysajassa. Britannian hallitus tarjosi helmikuussa 1921 Bismarckia White Star Linelle ja Cunardille. White Star Line osti Bismarckin. Maailman suurin laiva valmistui 28. maaliskuuta 1922, ja sen vastaanotti aluksen ensimmäinen päällikkö Bertram Hayes. Alus aloitti kymmenpäiväiset koeajot Irlanninmerellä 1. huhtikuuta 1922. Sen jälkeen alus nimettiin 12. huhtikuuta uudelleen, ja siitä tuli Majestic. RMS Majestic lähti 10. toukokuuta 1922 neitsytmatkalleen, reitille Southampton–Cherbourg–New York. Majestic kunnostettiin vuonna 1928, ja vuonna 1934 White Star Line ja Cunard yhdistyivät muotoon Cunard White Star ltd. Majestic teki 12. helmikuuta 1936 viimeisen matkan reitillä Southampton–Cherbourg–New York. 15. toukokuuta Majestic oli jo myyty romutettavaksi. === HMS Caledonia === Amiraliteetti osti aluksen ennen sen romuttamista. Se siirrettiin Britannian kuninkaallisen laivaston koulutusalukseksi nimellä HMS Caledonia. Aluksen savupiippuja lyhennettiin hieman yläosistaan, mutta alus pysyi White Star Linen väreissä. HMS Caledonia lähti 23. huhtikuuta 1937 uuteen tukikohtaansa. Siihen mahtui 1 500 kadettia. Syyskuussa 1939 alus oli määrä korjata, mutta se vapautettiinkin palveluksesta. HMS Caledoniassa syttyi 29. syyskuuta tulipalo ja upposi kiinnityspaikalleen. Se myytiin maaliskuussa 1940 lopullisesti romutettavaksi. == Lähteet == * === Viitteet === == Aiheesta muualla == *Chris Cunardin laivasivusto * Maailman suurimmalla laivalla Atlantin yli, Helsingin Sanomat Viikkoliite, 15.12.1929, nro 50, s. 5, Kansalliskirjaston digitaaliset aineistot Luokka:Linjalaivat Luokka:Höyrylaivat Luokka:White Star Linen laivat Luokka:Cunard Line Luokka:Blohm + Vossin valmistamat alukset
Hoodoo

Hoodoo on afroamerikkalainen kansantaikuuden muoto. Hoodoo on useiden kulttuurien ja magiaoppien sekoitus, ja se lainaa monista afrikkalaisperäisistä, Amerikan alkuperäisasukkaiden ja eurooppalaisten uskomuksista, traditioista ja grimoireista. Vaikka hoodoo on monikulttuurinen ilmiö, sen menestyksen syynä pidetään voimakasta kristinuskon symbolien hyödyntämistä menoissaan. Sana hoodoo dokumentoitiin ensimmäistä kertaa 1875, jolloin se luokiteltiin substantiiviksi tai transitiiviseksi verbiksi.Esimerkiksi Creedence Clearwater Revival:n laulussa "Born on the Bayou", on sanat: "I can still hear that old hound dog barking, chasin' down a hoodoo there", jossa viitataan hoodootohtoriin, henkilöön joka harjoittaa hoodoota. Merriam Webster Online Hoodoolla kuvataan yleensä maagista loitsua tai maagista juomaa, mutta sitä voidaan käyttää myös adjektiivina osallistujasta maagiseen menoon. Hoodoo tunnetaan myös nimellä "conjure".Hyatt, Harry Middleton. 1970-1978\. Hoodoo--Conjuration--Witchcraft --Rootwork. 5 vols. Hannibal: Western == Lähteet == Luokka:Yhdysvaltalainen kansanperinne Luokka:Afroamerikkalainen kulttuuri Luokka:Afroamerikkalaiset uskonnot Luokka:Taikuus
Pinokkion uudet seikkailut

Pinokkion uudet seikkailut (The New Adventures of Pinocchio) on vuonna 1999 valmistunut brittiläis-saksalais-yhdysvaltalaisena yhteistyönä tehty elokuva. Se on jatkoa elokuvalle Pinokkion seikkailut ja tapahtuu pari vuotta ensimmäisen osan tapahtumien jälkeen. Siinä Pinokkio on teini-ikäiseksi kasvanut oikea poika, joka pinnaa koulusta päästäkseen jo ensimmäisessä osassa nähdyn ystävänsä Lampunsydämen kanssa karnevaaleihin. Pojat ostavat karnevaaleista taikajuomaa, joka vaikuttaa aluksi hämmästyttävältä, mutta myöhemmin tekee tuhoisia muutoksia. Elokuvan pääosissa nähdään Udo Kier ja Martin Landau. Elokuvaa ei tule sekoittaa Disneyn Pinocchioon. == Aiheesta muualla == * Luokka:Vuoden 1999 brittiläiset elokuvat Luokka:Vuoden 1999 yhdysvaltalaiset elokuvat Luokka:Vuoden 1999 saksalaiset elokuvat Luokka:Michael Andersonin ohjaamat elokuvat
Ed Horowitz

Ed Horowitz on yhdysvaltalainen elokuvakäsikirjoittaja. Hän sai vuoden 1995 Razzie Awardin vuoden huonoimmasta käsikirjoituksesta elokuvaan Vaarallisella alueella yhdessä Robin U. Russinin kanssa. Hän on ollut yhtenä kirjoittajana elokuvan Meet Wally Sparks (1997) soundtrackin kappaleella "Have Faith"https://www.imdb.com/title/tt0119644/soundtrack. __NOTOC__ == Elokuva- ja tv-sarjakäsikirjoitukset == ;Elokuvat * Vaarallisella alueella, On Deadly Ground, 1994, (käsikirjoitus) * Shark in a Bottle (1998) (käsikirjoitus) * Exit Wounds (2001) (käsikirjoitus) ;Televisiosarjat * "La Femme Nikita" (1997) (televisiosarjan jaksoja) ==Lähteet== * === Viitteet === == Aiheesta muualla == * Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
Concepción (tulivuori)

Concepción on Nicaraguassa sijaitseva tulivuori, joka muodostaa yhdessä toisen, Maderas-nimisen tulivuoren kanssa Ometepen saaren Nicaraguajärvessä. Concepción sijaitsee saaren luoteisosassa ja on aktiivinen kerrostulivuori. Vuoden 1883 jälkeen se on purkautunut ainakin 30 kertaa, viimeksi 2009. Lisäksi on joitakin epävarmoja tietoja. Concepción purkautuu yleensä tihein väliajoin tapahtuvin suhteellisen vaatimattomin räjähdyksin. Tyypillisesti purkauksen räjähtävyyttä kuvaava VEI-indeksi on 1–2. Vuoren huippukraatterista pohjoiseen on aktiivisia fumaroleja. Concepción kohoaa 1 579 metriä Nicaraguajärven pinnan yläpuolelle. Se on järvessä sijaitsevista vuorista prominenssiltaan maailman suurin. == Lähteet == == Aiheesta muualla == * Climbing the Concepción Volcano Luokka:Nicaraguan tulivuoret Luokka:Kerrostulivuoret Luokka:Pohjois-Amerikan vuoret
Robin U. Russin

Robin U. Russin on yhdysvaltalainen elokuvatuottaja ja -käsikirjoittaja. Hän sai yhdessä Ed Horowitzin kanssa vuoden 1995 Razzie Awardsin vuoden huonoimmasta käsikirjoituksesta elokuvaan Vaarallisella alueella, eikä hän ole kyseisen elokuvan jälkeen käsikirjoittanutkaan. == Tuotanto == * Vaarallisella alueella (On Deadly Ground, 1994) (käsikirjoittajana) * "Vital Signs" (1997) (TV-sarja, vanhempana tuottajana 1 episodissa) * Shark in a Bottle (1998) (tuottajana) == Aiheesta muualla == * Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Syntymävuosi puuttuu Luokka:Elävät henkilöt
Mutual Broadcasting System

Mutual Broadcasting System oli yhdysvaltalainen vuosina 1934-1999 toiminut radioverkko.Celebrating Research :: Westwood One Mutual Broadcasting System Records, Special Collections and University Archives Toisin kuin kolme muuta valtakunnallista verkkoa (NBC, CBS, ABC), se toimi alkuvaiheessa osuuskuntamallin mukaisesti ja se oli asemamäärältään verkoista suurin. Muissa verkoissa verkko toimitti ohjelmistoaan verkkoon kuuluville paikallisille radioasemille, Mutualissa asemat vaihtoivat omaa ohjelmatuotantoaan muiden asemien kanssa.oldradio.com: MBS section of The Broadcast Archive Vuonna 1953 General Tire osti Mutualiin kuuluvat asemat, ja Mutualista tuli sen tytäryhtiö. Mutual menetti osuuskuntamallinsa viisi vuotta myöhemmin General Tiren myytyä sen uudelle omistajalle. Mutualin omistaja vaihtui useaan kertaan, kunnes Westwood One hankki sen omistukseensa vuonna 1985 39 miljoonan dollarin kauppahinnalla. Westwood One lakkasi käyttämästä Mutual Broadcasting Systemin nimeä vuonna 1999. Verkon alkuaikojen ohjelmistosta tunnetuimpia ovat radiokuunnelmasarjat The Shadow ja The Lone Ranger. Myöhemmiltä vuosilta tunnetuimpien joukkoon kuuluvat Larry Kingin ja Jim Bohannonin keskusteluohjelmat. == Lähteet == Luokka:Yhdysvaltalaiset radioverkot
Matt Reeves

Matthew George Reeves (s. 27. huhtikuuta 1966 Rockville Centre, New York, Yhdysvallat) on yhdysvaltalainen elokuvaohjaaja, -käsikirjoittaja ja -tuottaja. Reevesin perhe muutti Los Angelesiin kun Matt oli 5-vuotias. Hän kuvasi siellä kaveriporukkansa kanssa pikkuelokuvia. Hän voitti vuoden 2008 Filmmaker’s Showcase Awardin. == Valikoitu filmografia == * Future Shock (1993) – ohjaaja * Kaappaus raiteilla (Under Siege 2: Dark Territory, 1995) – käsikirjoittaja * Rakkaita ystäviä (The Pallbearer, 1996) – ohjaaja, käsikirjoittaja * Felicity (2008) – ohjaaja, käsikirjoittaja, tuottaja * The Yards (2000) – käsikirjoittaja, tuottaja * 28 viikkoa myöhemmin (28 Weeks Later, 2007) – näyttelijänä * Cloverfield (2008) – ohjaaja * Ystävät hämärän jälkeen (Let Me In, 2010) – ohjaaja, käsikirjoittaja * Apinoiden planeetan vallankumous (Dawn of the Planet of the Apes, 2014) – ohjaaja * Sota apinoiden planeetasta (War for the Planet of the Apes, 2017) – ohjaaja, käsikirjoittaja * The Batman (2022) – ohjaaja, käsikirjoittaja == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1966 syntyneet Luokka:Elävät henkilöt
Salaisen agentin tunnustukset

Salaisen agentin tunnustukset (Confessions of a Dangerous Mind) on vuonna 2002 julkaistu George Clooneyn ohjaama elokuva. Elokuva perustuu TV-visailumoguli Chuck Barrisin omaelämäkertaan. Chuck Barris on muun muassa The Dating Gamen (Napakymppi) ja The Gong Show'n kaltaisten TV-visailujen luoja, jonka väitetään toimineen palkkamurhaajana CIA:lle 1960- ja 1970-luvuilla. == Näyttelijät == Luokka:Vuoden 2005 yhdysvaltalaiset elokuvat Luokka:George Clooneyn ohjaamat elokuvat Luokka:Charlie Kaufmanin käsikirjoittamat elokuvat
Eric Bogosian

Eric Bogosian (24. huhtikuuta 1953 Woburn, Massachusetts) on yhdysvaltalainen näyttelijä ja näytelmäkirjailija, joka tunnetaan parhaiten näytelmästään Talk Radio ja sen pohjalta tehdystä samannimisestä elokuvasta vuodelta 1988. Bogosian on tehnyt myös muita näytelmiä, erityisesti yhden näyttelijän monologiesityksiä itselleen. Hänen näytelmistään tehtyjä elokuvia ovat myös Sex, Drugs, and Rock & Roll (1990) ja SubUrbia (1997). Elokuva Mall (2014) perustuu hänen samannimiseen romaaniinsa. Bogosian syntyi armenialaistaustaiseen perheeseen Massachusettsin osavaltiossa. Hänen äitinsä oli kampaaja ja isä kirjanpitäjä. Bogosian opiskeli Chicagon yliopistossa 1971–1973 ja Oberlin Collegessa Ohion Oberlinissa vuonna 1976. Bogosian on vuodesta 1980 ollut naimisissa ohjaaja Jo Bonneyn kanssa. He asuvat New Yorkissa ja heillä on kaksi yhteistä lasta. == Osittainen filmografia == * Born In Flames (1983, debyyttielokuva) * Talk Radio (1988) * Sex, Drugs, and Rock & Roll (1990) * Last Flight Out (1990) * Under Siege 2: Dark Territory (1995) * Dolores Claiborne (1995) * Deconstructing Harry (1997) * In The Weeds (2000) * Igby Goes Down (2001) * Ararat (2002) * King of the Corner (2004) * Heights (2004) * Blade: Trinity (2004) * Law & Order: Criminal Intent (2006-, TV-sarja) ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Lauri Koskinen

Lauri Kustaa Koskinen () oli suomalainen jääkäri ja vauhdittoman korkeushypyn suomenmestari.Suomen jääkärien elämäkerrasto 1938Suomen jääkärien elämäkerrasto 1975 ==Perhetausta== Lauri Koskisen vanhemmat olivat paperimestari Vihtori Koskinen ja Loviisa Vilhelmiina Tasala. Koskinen vihittiin avioliittoon vuonna 1922 Katri Maria Jussilan kanssa. ==Opinnot== Koskinen kävi Helsingin teollisuuskoulun ja Tampereen teknillistä opistoa, missä hän suoritti sähköteknillisen osaston kurssin vuonna 1919. Opintojaan hän jatkoi teknillisessä opinnoissa Saksassa vuosina 1912–1913. ==Jääkärikausi== Hän liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 5. helmikuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon.Suomen jääkärit II 1933: 1161. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän sai myös jääkäriaikanaan lentäjä koulutuksen niiden muutaman jääkärin ohella Schaulenissa vuonna 1917. Hänet siirrettiin pataljoonan täydennysjoukkoon 18. joulukuuta 1917 ja laskettiin edelleen siviilitöihin Saksaan. Hän työskenteli Siemensin tehtaiden palveluksessa joulukuuhun 1918 saakka. ==Ensimmäisen maailmansodan jälkeinen aika== Koskinen palasi takaisin Suomeen sisällissodan jälkeen 11. joulukuuta 1918. Hän työskenteli 1. heinäkuuta 1919 – 8. marraskuuta 1920 välisen ajan Hämeen sähkö oy:n ja 15. marraskuuta 1920 – 9. toukokuuta 1921 välisen ajan Keskusosuusliike Hankkija r.y:n palveluksessa sekä 15. syyskuuta 1921 – 16. syyskuuta 1922 välisen ajan Lammin sähkölaitoksen teknillisenä johtajana. Näiden toimiensa jälkeen hän perusti oman tehdasyrityksen ja toimi sen muututtua nimensä Oy Hiihtovälineeksi sen toimitusjohtajana 13. maaliskuuta 1927 saakka, jonka jälkeen hän työskenteli 1. huhtikuuta 1928 – 31. toukokuuta 1931 välisen ajan Helsingissä Voima- ja polttoainetaloudellisen yhdistyksen palveluksessa ja 1. syyskuuta 1931 – 18. helmikuuta 1935 välisen ajan Iitin sähkö oy:n toimitusjohtajana sekä 19. marraskuuta 1934 alkaen uudelleen Voima- ja polttoainetaloudellisen yhdistyksen palveluksessa. ==Urheilijaura== Koskinen oli kova urheilumies ja hän teki Suomen ennätyksen vauhdittomassa korkeushypyssä vuonna 1910 sekä vauhdittomassa pituushypyssä vuonna 1911 sekä oli Suomen mestari vauhdittomassa korkeushypyssä vuonna 1915. Hän osallistui useisiin Saksassa vuosina 1912–1913 pidettyihin kansainvälisiin urheilukilpailuihin. Hänet haudattiin Kangasalan Huutijärvelle. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * ===Viitteet=== Luokka:Jääkärit Luokka:Suomalaiset pituushyppääjät Luokka:Suomalaiset korkeushyppääjät Luokka:Vuonna 1889 syntyneet Luokka:Vuonna 1951 kuolleet
Miro Laitinen

Miro Markku Mikael LaitinenUrheilukouluun saapumiserässä I / 2002 hyväksytyt Mil.fi (s. 1. tammikuuta 1981 Pietarsaari) on suomalainen jääkiekkohyökkääjä, joka edusti viimeksi Mestiksessä pelavaa Vaasan Sportia. Laitinen on alun perin Jeppiksen kasvatti, mutta hän siirtyi jo juniorina pelaaman Tapparaan. Laitinen sai useita näytönpaikkoja edustusjoukkueeseen muttei kyennyt tekemään läpimurtoa liigaan ja siirtyi kaudeksi 2002–2003 Mikkelin Jukureihin. Laitinen pelasi Mikkelissä vuoteen 2005, jonka jälkeen hän siirtyi kaudeksi 2005–2006 Vaasan Sportiin, jossa hän pelasi vuoteen 2010 asti. == Saavutukset == *Mestiksen mestaruus Jukurit 2002–2003 Vaasan Sport 2008–2009 ==Lähteet== * Luokka:Suomalaiset jääkiekkoilijat Luokka:Vuonna 1981 syntyneet Luokka:Elävät henkilöt
Edward Arthur Butler

Edward Arthur Butler (4. heinäkuuta 1843 Coton House, Warwickshire – 16. huhtikuuta 1916) oli englantilainen lintutieteilijä ja Britannian armeijan upseeri (Lieutenant-Colonel). Butler opiskeli Eton Collegessa. Hän liittyi armeijaan 21-vuotiaana ja palveli Gibraltarissa, Intiassa ja Etelä-Afrikassa. Hän jäi eläkkeelle 1884. Vuonna 1872 Butler avioitui Clara Maria Francisin kanssa ja heille syntyi kolme lasta. Myös hänen poikansa Arthur Lennox Butler oli lintutieteilijä. Butler oli innokas lintujen keräilijä ja taksonomi. Hänen kokoelmansa hankittiin British Museumiin, osaksi suoraan, osaksi muiden keräilijöiden, kuten Allan Octavian Hume ja Walter Rothschild, kokoelmien kautta. Butlerin kunniaksi on nimetty aavikkopöllö (Strix butleri).ITIS == Lähteet == Luokka:Brittiläiset ornitologit Luokka:Vuonna 1843 syntyneet Luokka:Vuonna 1916 kuolleet
Pete Suonpää

Pete Suonpää (s. 16. kesäkuuta 1980 Helsinki) on suomalainen entinen jääkiekkohyökkääjä, joka edusti urallaan muun muassa Mestiksessä pelannutta Vaasan Sportia. Nykyisin hän valmentaa II-divisioonassa pelaavaa Lapuan Virkiää. Suonpää on Jokerien kasvatti ja pelasi Jokereissa A-junioriksi asti ja voitti Jokereissa A-junioreiden Suomen Mestaruuden, muttei päässyt pelaamaan edustusjoukkueeseen. Suonpää siirtyi pelaamaan K-Vantaan riveihin ja pelasi siellä 2 kautta siirtyen sen jälkeen kaudeksi 2003–04 Vaasan Sportiin. Suonpää pelasi Sportissa kevääseen 2007 asti ja kävi sen jälkeen pelaamassa kauden 2007–2008 Norjan Furusetissa. Alkukauden 2008–09 Suonpää pelasi Sveitsissä EHC Baselissa, josta siirtyi kesken kauden takaisin Sportiin. http://jatkoaika.com/mestis.php?pelaaja=2859 == Saavutukset == *Mestiksen mestaruus Vaasan Sport 2008–09 ==Lähteet== Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Antoninianus

Antoninianus (monikko Antoniniani) oli roomalainen hopearaha, jonka keisari Caracalla otti käyttöön vuonna 215. Hän nimesi sen cognomeninsa (Antoninus) mukaan. Raha oli arvoltaan kaksi denaaria.Antiikin Käsikirja s. 42 Vaikka sitä sanottiin hopearahaksi, niin 200-luvun puolivälille tultaessa inflaatio oli aiheuttanut sen, että rahan hopeapitoisuus oli vähentynyt merkittävästi, ja siinä oli enää vain hopeinen pintakerros. Keisari Gallienuksen aikana raha oli kokonaan pronssia ja se oli pienentynyt huomattavasti alkuperäisestä. Aurelianus suurensi rahan arvoa vuonna 274 ja sitä käytettiin vielä 300-luvun alkuun saakka, jonka jälkeen se poistui käytöstä.http://www.24carat.co.uk/antoninianiframe.html == Lähteet == * === Viitteet === == Aiheesta muualla == Luokka:Hopearahat Luokka:Antiikin Rooman rahat
Josh Prudden

Joshua Prudden on yhdysvaltalainen jääkiekkoilija, pelipaikaltaan keskushyökkääjä. Hän pelaa tällä hetkellä ECHL-liigassa Las Vegas Wranglersissa. Hän edusti kaudella 2008–2009 Mestiksessä pelaavaa Vaasan Sportia. Prudden pelasi Sportissa ottelukohtaisella sopimuksella paikaten Sportin loukkantuneita keskushyökkääjiä. Prudden on pelannut urallaan ECHL:ssä ja AHL:ssä. Prudden pelasi San Jose Sharksin farmiseurassa Worcester Sharksissa ja Cleveland Baronsissa neljän kauden ajan.http://jatkoaika.com/mestis.php?pelaaja=6676 == Saavutukset == *Mestiksen mestaruus Vaasan Sport 2008–2009 == Lähteet == * * Luokka:Yhdysvaltalaiset jääkiekkoilijat Luokka:Syntymävuosi puuttuu Luokka:Elävät henkilöt
Lappland-Kurier

Lappland-Kurier, täydellisemmin Lappland-Kurier – Zeitung für die deutschen Soldaten in Nordfinnland () oli toisen maailmansodan aikainen natsi-Saksan pohjoisimman rintaman eli Pohjois-Norjan ja Pohjois-Suomen sotilaille tarkoitettu rintamalehti. Lappland-Kurier ilmestyi kesästä 1941 syksyyn 1944, suurimman osan ajasta neljä kertaa viikossa ja nelisivuisena. Lehteä julkaisi Suomessa Saksan armeijan propagandayksikkö. ==Ilmestyminen== Ensimmäinen Lappland-Kurier ilmestyi 22. kesäkuuta 1941 eli samana päivänä kuin Saksa hyökkäsi Neuvostoliittoon. Aluksi lehti ilmestyi epäsäännöllisesti viisipalstaisena ja kaksipuoleisena monisteena, mutta syksyllä 1941 lehti muutti nelisivuiseksi, ja ajoittain sen mukana jaettiin vielä lisälehti. Joulukuussa lehden 62. numero sai uuden seitsemänpalstaisen taiton, ja sisältö alkoi saada vakiintuneemman muodon vakiopalstojen ja omien toimittajien nimellään kirjoittamien juttujen myötä. Sadatta numeroa, joka ilmestyi 20. helmikuuta 1942, juhlistettiin uudella ulkoasulla; lehti sai etusivun logoonsa hirsikämppää ja kelohonkaa kuvaavan maiseman Lapista. Sama ulkoasuformaatti pysyi ilmestymisen loppuun asti. Kesäkuusta 1942 Lappland-Kurier tehtiin kuusisivuisena, ja samalla ilmestymiskerrat harvennettiin viidestä neljään päivään viikossa. Lehden painos oli noin 16 000 kappaletta.Keränen 2000 ==Toimitus== Lehteä julkaisi Saksan AOK Norwegenin yhteydessä toimiva propagandakomppania Propagandazug Norwegen. Vastaavia propagandakomppanioita oli Saksan armeijassa viitisenkymmentä. Suoraan armeijan päämajalle OKW:lle alistetun yksikön varsinainen toimipaikka oli Oslo. Komppanian kokonaisvahvuuteen kuului vajaat parisataa miestä: vajaat 50 rintamakirjeenvaihtajaa, 20-30 kuvaajaa, 20-30 radiotoimittajaa ja vajaat sata miestä teknistä henkilökuntaa. Lapplands-Kurieria toimitti komppaniasta Lapin rintamalle sijoitettu yksi joukkue. Päätoimittajana toimi ensimmäisen julkaisuvuoden sonderführer, tohtori H. J. Wurm, sen jälkeen luutnantti Wilm Fr. Droste. Lehden toimitus oli Rovaniemellä, painopaikkana sen sijaan käytettiin tuntematonta oululaista sanomalehtipainoa. Painopaikka salattiin. Valokuvat teetettiin Kirjapaino Kalevan kuvalaattalaitoksessa. Lehti lopetti ilmestymisensä Suomen sanoessa irti suhteensa Saksaan, ja viimeinen numero ilmestyi 2. syyskuuta 1944. Lehdessä ei asiasta tiedoitettu mitään. Lehti ehti ilmestyä 623 numeron verran. ==Katso myös== * Lapplandsender ==Lähteet== * ===Viitteet=== Luokka: Kansallissosialistiset sanomalehdet Luokka: Rintamalehdet Luokka:Saksalaisjoukot Suomessa 1940–1945 Luokka:Propaganda Natsi-Saksassa Luokka:Lakkautetut lehdet Luokka:Saksalaiset lehdet Luokka:Propaganda Suomessa
Arthur Lennox Butler

Arthur Lennox Butler (1873 Karachi, Brittiläinen Intia – 1939) oli englantilainen lintutieteilijä. Hänen isänsä oli sotilas ja ornitologi Edward Arthur Butler. Butler opiskeli Becclesin Fauconberge Schoolissa Suffolkissa. Hän muutti Ceylonille teenviljelijäksi. Hän keräsi lintuja Intiassa ja Malesiassa, jossa hän toimi Kuala Lumpurin valtionmuseon kuraattorina. Vuosina 1901–1915 Butler oli riistanhoidon tarkastajana Sudanissa, ja suuri määrä hänen siellä keräämiään linnunnahkoja toimitettiin British Museumiin. Eläkepäivillään Butler teki tutkielman kolibreista ja osallistui Loddigesin kolibrikokoelman hankkimiseen. Butler nimesi isosalangaanin (Hydrochous gigas) yhdessä Ernst Hartertin kanssa 1901.ITIS == Lähteet == * Natural History Museum Luokka:Brittiläiset ornitologit Luokka:Vuonna 1873 syntyneet Luokka:Vuonna 1939 kuolleet
Billy & Mandy’s Big Boogey Adventure

Billy & Mandy's Big Boogey Adventure on vuonna 2007 ensi-iltansa saanut yhdysvaltalainen televisioelokuva, joka perustuu televisiosarjaan The Grim Adventures of Billy & Mandy. Elokuvan käsikirjoittivat Maxwell Atoms, Nina Bargiel ja Jeremy Bargiel. Pääosassa ääninäyttelivät sarjassakin mukana olleet Grey DeLisle, Greg Eagles, Richard Horvitz ja Vanessa Marshall, sekä Fred Willard. Elokuva sai Annie-ehdokkuuden parhaasta musiikista vuonna 2008. ==Juoni== Grimin menetettyä voimansa alamaailman oikeudessa Mörön (Boogeyman) haastaessa hänet oikeuteen voimiensa väärinkäytöstä. Oikeuden päätteeksi Grim, Billy, Mandy ja Irwin karkotetaan omasta maailmasta. Tämä oli kuitenkin mörön osa suunnitelmaa, kun hänen pääjuonensa on varastaa kauhunkäden, jonka avulla mörkö voisi muuntautua maailmankaikkeuden pelottavimmaksi ja voimakkaimmaksi olennoksi. Mandy ja kumppanit onnistuvat pakenemaan ja suunnittelevat myös itsekin saada kauhunkäden haltuunsa. Sekä mörkö että Mandyn ryhmä saapuvat paikalle, jossa kauhunkäsi sijaitsee, mutta joutuvat käden haltijan Kauhun määräyksestä kilpailemaan hänen kädestään. Kauhu oli kauan aikaa sitten keskittänyt kaiken pelkonsa ja kauhunsa vasempaan käteensä ja katkaissut sen, jotta olisi peloton soturi maanpäällä. Molemmat ryhmät joutuvat kilpailemaan kädestä alamaailman merellä, joka sisältää useita eri esteitä, kuten pohjattoman kuilun keskellä kisan reittiä. Mörkö lopulta voittaa kisan merirosvolaivansa ansiosta, kun Mandyn ryhmällä oli käytössään pelkkä soutuvene. Mörkö ottaa käden haltuunsa, mutta menettää sen lähes saman tien huomatessaan ettei ole tarpeeksi pelottava. Jälkeenpäin Grim saa voimansa ja työnsä takaisin, jonka aikana ryhmä huomaa saaneensa kaiken haluamansa ilman kauhunkättä. Lopuksi alaston Billy saapuu kaksi viikkoa tulevaisuudesta vain palatakseen taikaisin omaan aikaansa huomatakseen, että Fred Fredburger on vallannut maailman. ==Äänirooleissa== ==Lähteet== * Billy & Mandy's Big Boogey Adventure TV.comissa Luokka:Vuoden 2007 yhdysvaltalaiset elokuvat Luokka:Yhdysvaltalaiset animaatioelokuvat Luokka:Yhdysvaltalaiset televisioelokuvat
Pykäverkkohämähäkit

Pykäverkkohämähäkit (Uloboridae) on hämähäkkeihin kuuluva heimo. Useimmat lajit ovat trooppisia tai subtrooppisiaThe Spider Family Uloboridae American Museum Novitates, 1964 Luonnonvaraisena Suomessa heimoa edustaa ainoastaan sektorihämähäkki (Hypiotes paradoxus)Koponen, S: Uloboridae Checklist of Spiders in Finland, University of Turku, 2008. Toinen laji, ansarikolmikki (Uloborus plumipes), on tavattu kasvihuoneista Suomesta useita kertoja (esimerkiksi Lappeenrannassa 2007Hyönteisfoorumi ja Vaasassa sekä JyväskylässäHyönteisfoorumi). Pykäverkkohämähäkit ovat pieniä, vain 4–8 millimetrin pituisia. Silmiä on kahdeksan ja ne ovat asettuneet tavalla, joka erottaa heimon jäsenet muista hämähäkeistä. Takaruumis on usein kolmiomainen. Takimmaisessa jalkaparissa on kaarevista karvoista muodostuma kampamainen elin, calamistrum, joka eläin käyttää seitin kutomisessa. Heimoon kuuluvien hämähäkkien pinta on kauttaaltaan hienon karvoituksen peitossa. Osa karvoista on höyhenmäisesti haaroittuneita. Pykäverkkohämähäkit ovat sikäli erikoisia, ettei niillä ole lainkaan myrkkyrauhasia.Uloboridae Virginia TechThe Families of Spiders Represented in the British Isles L. Watson and M. J. DallwitzHyptiotes paradoxus Eurospiders Myrkkyrauhasten puuttuessa hämähäkki ei pysty lamauttamaan saalistaan ennen ruokailua vaan ainoastaan sitoo sen tiukasti seittiin. Näillä, kuten muutamilla muillakin hämähäkeillä, on kehruurauhasten yhteydessä erityinen rakenne, kehruulevy (cribellum), kun seitti erittyy kehruurauhasista, jakaa levy sen hajanaiseksi kimpuksi erillisiä säikeitä. Tämä tekee seitistä villamaista. Tällainen seitti toimii tarranauhan tapaan ja saalishyönteinen takertuu siihen tehokkaasti. Hämähäkki edesauttaa takertumista vuoroin löysäten ja vuoroin kiristäen verkkoaan. Pyyntiverkon geometria vaihtelee, mutta eurooppalaiset lajit tekevät joko pyöreän, vaakatasossa sijaitsevan verkon (Uloborus) tai ympyrän sektorin muotoisen verkon (Hypiotes). == Lähteet == == Aiheesta muualla == *Sektorihämähäkki - Hyptiotes paradoxus. Eurooppalainen vuoden hämähäkki 2009 *BugGuide.net *Luettelo maailman pykäverkkohämähäkkilajeista Luokka:Hämähäkit
Ulpia Severina

Ulpia Severina oli roomalainen keisarinna ja keisari Aurelianuksen vaimo. Aurelianus otti Severinan vaimokseen vuonna 274, ja julisti hänet Augustaksi. Hänestä ei tiedetä paljoakaan, mutta numismaattiset lähteet viittaavat siihen, että hän hallitsi Roomaa Aurelianuksen kuoltua parin kuukauden ajan syys- tai lokakuusta marras- tai joulukuuhun 275, kunnes hän antoi vallan Tacitukselle. Ulpia Severinan valtakaudella hänen koko nimensä oli Ulpia Severina Pia Felix Augusta. == Lähteet == * Luokka:Rooman keisarinnat Luokka:200-luvulla syntyneet Luokka:Kuolinvuosi tuntematon
Kozmodemjansk

Kozmodemjansk (, , ) on kaupunki Marin tasavallan Vuorimarin piirissä Venäjällä. Se sijaitsee Volgan muodostaman Tšeboksaryn tekojärven oikealla eli etelärannalla, 104 kilometriä Joškar-Olasta lounaaseen. Kaupungin lähellä on Volgan sivujoki Vetlugan laskukohta. Kaupunki muodostaa Marinmaan aluehallinnossa oman kaupunkipiirinsä ja se on samalla ympäröivän Vuorimarin piirin keskus. Volgan ylittävä lauttayhteys yhdistää sen muuhun tasavaltaan. Kaupungin asukasluku oli Venäjän vuoden 2010 väestönlaskennan mukaan 21 257; ympäröivässä Vuorimarin piirissä asui 25 869 henkeä. ==Historia== Kaupunki on syntynyt vuonna 1583 rakennetun linnoituksen paikalle. Venäjänkielinen nimitys perustuu pyhille Kosmalle ja Damianille omistettuun kirkkoon, marinkielinen nimi juontuu linnoitusta ympäröineestä paaluaidasta. Vuosina 1670–1671 seudun asukkaat osallistuivat Stepan Razinin johtamaan talonpoikaiskapinaan. Vuonna 1781 Kozmodemjanskista tuli Kazanin kuvernementtiin kuuluneen kihlakunnan keskus. Vuosien 1694, 1758, 1833 ja 1872 tulipalot hävittivät kaupunkia. Asukkaat harjoittivat kauppaa, käsityöammatteja, puutarhaviljelyä ja toimittivat halkoja Volgan höyrylaivoille. Vuonna 1894 Kozmodemjanskin kihlakunnan väestöstä marit ja tšuvassit muodostivat 77 %, tataarit 13 % ja venäläiset 9 %.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Kazanin kuvernementin 4 610,7 neliövirstan laajuisessa Kozmodemjanskin kihlakunnassa asui vuonna 1897 yhteensä 105 633 henkeä, joista Kozmodemjanskin kaupunkiin kirjattiin 5 284 asukasta. ==Nykypäivä== Nykyään Kozmodemjanskissa toimii laitetehdas, elektroniikkatehdas ja ompelimo. Kaupunki on vuorimarien kulttuurielämän keskus. Aleksandr Grigorjeville nimetyn museon kokoelmissa on 1700–1900-lukujen venäläistä ja länsieurooppalaista maalaustaidetta. Kansatieteellinen ulkomuseo esittelee vuorimarien perinnekulttuuria. Uudelleenrakennetussa keskustassa on säilynyt vuosina 1696–1697 pystytetty tsasouna (ns. ”Streltsitorni”). 1980–1990-luvuilla on rakennettu neljä uutta kerrostalolähiötä. ==Triviaa== Vuodesta 1995 lähtien Kozmodemjanskissa järjestetään vuosittainen Benderiada-huumorifestivaali. Kaupunkia pidetään Ilfin ja Petrovin 12 tuolia -romaanissa esiintyvän Volgan rantakaupungin Vasjukin esikuvana (ylempänä Volgan varrella sijaitsevan Vasilsurskin asukkaiden mukaan kyseessä on heidän kaupunkinsa). Kozmodemjanskissa toimii romaanin sankarille Ostap Benderille omistettu museo. ==Lähteet== ==Aiheesta muualla== * Kozmodemjanskille omistettu sivusto (marsu.ru) * Luokka:Marin tasavallan kaupungit
Don McNeill

Don McNeill (23. joulukuuta 1907 Galena, Illinois – 7. toukokuuta 1996) oli yhdysvaltalainen radiotoimittaja, joka muistetaan parhaiten isännöimästään keskusteluohjelmasta Don McNeill's Breakfast Club.Radio Hall of Fame: Don McNeill McNeill valmistui Milwaukeessa sijaitsevasta Marquetten yliopistosta 1928, jonka jälkeen hän aloitti paikallisella WISN-radioasemalla. Breakfast Club -ohjelmaa hän isännöi 1933–1968. Don McNeillillä on tähti Hollywood Walk of Famella.Walk of Fame Star locations ==Lähteet== Luokka:Radio Hall of Fame Luokka:Yhdysvaltalaiset radiotoimittajat Luokka:Hollywood Walk of Fame Luokka:Vuonna 1907 syntyneet Luokka:Vuonna 1996 kuolleet
Vasilsursk

Vasilsursk (, vuorimariksi Шурдӹнг, Šurdyng) on kaupunkimainen taajama Nižni Novgorodin alueen Vorotynetsin piirissä Venäjällä. Se sijaitsee Volgan vasemmalla rannalla lähellä Surajoen suuta 152 kilometrin päässä Nižni Novgorodista itään. Vuonna 2002 taajamassa oli 1 300 asukasta. Surajoen suulle rakennettiin vuonna 1523 Vasili III:n mukaan nimetty Vasilgorodin linnoitus. Vuonna 1779 siitä tuli Vasil-niminen kaupunki ja Nižni Novgorodin lääniin kuuluneen kihlakunnan keskus. Vuonna 1925 se menetti asemansa kaupunkina. Vuonna 1927 Vasilsursk sai kaupunkimaisen taajaman statuksen. Luonnonkauniilla seudulla ovat työskennelleet muiden muassa taidemaalarit Ivan Šiškin ja Isaak Levitan. ==Lähteet== ==Aiheesta muualla== * Vasilsurskin sivusto Luokka:Nižni Novgorodin alueen kaupunkimaiset taajamat